Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 195/15/3304	Nové Mesto nad Váhom, 2.7.2015
EEČ : 2-24-21-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Trestné stíhanie bolo začaté na skutkovom základe, že ako otec syna XXXXX, XXXXX,  syna  XXXXX, XXXXX dcéry XXXXX, nar. XXXXX si v XXXXX a inde neplnil svoju vyživovaciu povinnosť vyplývajúcu mu z ustanovenia § 62 Zákona o rodine a z  rozsudku Okresného súdu v Novom Meste nad Váhom sp. zn. XXXXX  zo dňa 27.3.2012, ktorým mu bola zvýšená vyživovacia povinnosť na XXXXX na sumu 50 Eur, XXXXX na sumu XXXXXur a XXXXXa sumu 40 Eur mesačne  k rukám matky XXXXX, bytom XXXXX, XXXXX,  túto si  riadne neplní od 1.11.2014 doposiaľ, pričom od 1.8.2014 do 31.12.2014 bol zamestnaný v Mestskom úrade XXXXX s.r.o. na dohodu o vykonaní práce,  v evidencii uchádzačov o zamestnanie bol vedený od 3.3.2015 , čím spôsobil dlh na výživnom v sume XXXXX k rukám matky XXXXX       

lebo zanikla trestnosť činu

Odôvodnenie:
						
	Vyšetrovateľ Okresného riaditeľstva  PZ v Novom Meste nad Váhom Odbor kriminálnej polície Nové Mesto nad Váhom uznesením sp. zn. ORP-62/VYS-NM-2015 zo dňa 8.3.2015 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1,3 písm. b/ Trestného zákona s poukazom na § 138 písm. j/ Trestného zákona.     

	Uznesením  sp.zn. ORP-62/VYS-NM-2015 zo dňa 27.4.2015 vyšetrovateľ PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1,3 písm. b/  Trestného zákona s poukazom na § 138 písm. j/ Trestného zákona na skutkovom základe uvedenom vo výrokovej časti uznesenia. 

	Obvinený XXXXX uviedol, že si uvedomuje , že vyživovaciu povinnosť na svoje deti XXXXX riadne neplní od 1.11.2014. Bol dobrovoľne nezamestnaný, od 3.3.2015 je vedený na Úrade práce, sociálnych vecí a rodiny XXXXX. Sociálne dávky poberá od 27.3.2015.

  Svedkyňa  a poškodená XXXXX uviedla,  že bývalý manžel výživné na deti XXXXX platí nepravidelne a vyživovaciu povinnosť riadne neplatí od 1.11.2014. Dlh na výživnom vznikol v sume XXXXX Dňa 22.6.2015 výživné doplatil v plnej sume. 

	Z listinných dôkazov je potrebné poukázať na fotokópie poštových poukážok,  rozsudok Okresného súdu  Nové Mesto nad Váhom č. k. XXXXX44 zo dňa 15.6.2010, rozsudok Okresného súdu Nové Mesto nad Váhom č.k. XXXXX potvrdenia o návšteve školy,  správy Úradu práce sociálnych vecí a rodiny Nové Mesto nad Váhom , správy Sociálnej poisťovne pobočka Trenčín, správu Správa majetku Mesta XXXXX s.r.o.       

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa odseku 3 písm. d/ cit. ust. sa páchateľ potrestá, ak spácha čin uvedený v odseku 1 závažnejším spôsobom konania. 

	Podľa § 138 písm. j/ Trestného zákona závažnejším spôsobom konania sa rozumie páchanie trestného činu na viacerých osobách. 

	Podľa § 127 ods. 12 Trestného zákona  viacerými osobami sa na účely tohto zákona rozumejú najmenej tri osoby. 

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený XXXXX  si neplnil  vyživovaciu povinnosť na deti Michala, Tomáša a XXXXX od 1.11.2014  vyplývajúcu mu z rozsudku Okresného súdu Nové Mesto nad Váhom  č. k. XXXXX7 zo 27.3.2012, ktorým mu bola určená vyživovacia povinnosť na syna XXXXX   sumou XXXXX-, na XXXXX sumou XXXXXr a XXXXX sumou XXXXXr  mesačne  k rukám matky XXXXX, čím spôsobil dlh na výživnom  v sume XXXXX .  Následne však  obvinený XXXXX v plnej výške dlžné výživné  uhradil. Túto skutočnosť potvrdila aj svedkyňa   a poškodená XXXXX. 

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnené osoby trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Gabriela Mezovská
prokurátorka